Vytautas Andriuškevičius

Vytautas (Vytas) Andriuškevičius (g. 1990 m. spalio 8 d.) – buvęs Lietuvos futbolininkas, žaidęs gynėjo pozicijoje.

 Karjera 
Profesionalią karjerą pradėjo FBK Kaunas komandoje. 2010 m. pasirašė kontraktą su Gdansko „Lechia“ ekipa, kuri žaidžia Lenkijos futbolo aukščiausioje lygoje. 2016 m. liepos viduryje persikėlė į JAV, Portlando „Timbers“ klubą.https://www.espn.co.uk/football/major-league-soccer/story/2913008/portland-timbers-finally-add-a-left-back-in-vytautas-andriuskevicius 2018 m. rugpjūčio pradžioje persikėlė į kitą MLS komandą – D.C. United, tačiau joje taip ir nesužaidė oficialių rungtynių,https://www.dcunited.com/post/2018/08/07/united-acquire-defender-vytautas-andriu-kevi-ius-portland-timbers nes patyrė klubo traumą, dėl kurios praleido visą 2018 m. sezoną. 2019 m. kovo pradžioje sugrįžo į Lietuvą ir pasirašė sutartį iki sezono pabaigos su Marijampolės „Sūduvos“ klubu. Per pusmetį, praleistą „Sūduvoje“, Vytautas sužaidė penkerias rungtynes A lygoje. Dar kartą pasirodė LFF taurės turnyre ir jose pasižymėjo įvarčiu.

2019 m. liepos mėn. pranešta, kad žaidėjo kontraktą su FK Sūduva perpirko Kazachstano Konstanajaus „Tobol“ klubas.https://www.15min.lt/sportas/naujiena/futbolas/paaiskejo-kur-keliasi-suduva-kertiniu-metu-palikes-vytautas-andriuskevicius-24-1171436

2020 m. vasario 17 d. pranešta, kad žaidėjas atstovaus Petropavlo „Kyzylžar“, kurie debiutuos Premjer lygoje.https://www.futbolas.lt/naujiena/407721/v-andriuskevicius-lieka-zaisti-kazachstane Premjer lygoje lietuvis sužaidė dešimt rungtynių. 2020 m. lapkričio mėn. paaiškėjo, kad sutartis nebus pratęsta.V. Andriuškevičius atsisveikino su savo ekipa

2021 m. balandžio mėn. V. Andriuškevičius pranešė, kad baigia futbolininko karjerą,https://www.sportas.lt/naujiena/431326/v-andriuskevicius-baige-profesionalaus-futbolininko-karjera ir išvyko dirbti į JAV, Oregon Premier FC Academy.

2022 m. gegužės viduryje tapo Portlando moterų komandos „Thorns“ vyr. trenerio asistentu.https://www.oursportscentral.com/services/releases/thorns-fc-add-vytas-andriuskevicius-to-coaching-staff/n-5825587

 Rinktinės 
Žaidė Lietuvos iki 19 metų ir  iki 21 metų rinktinėse. 2011 m. rugpjūčio 11 d. debiutavo nacionalinėje rinktinėje, draugiškose varžybose prieš Armėniją.

Įvarčiai
 #  Data  Vieta  Varžovas  Įvartis  Rezultatas  Turnyras 1. 2019 m. rugsėjo 10 d.Vilnius  1–11–52020 m. Europos čempionato atranka

 Pasiekimai 

 2007 m. A lygos čempionas
 2007 m. LFF supertaurės laimėtojas
 2008 m. Baltijos lygos čempionas

 Šaltiniai 

 Nuorodos 
 Soccerway
 Statistika iš 90minut.pl

Kategorija:Lietuvos futbolininkai